ชิงเอ็ตสึ

ชิงเอ็ตสึ () เป็นภูมิภาคทางภูมิศาสตร์ของประเทศญี่ปุ่นHashimoto, Mitsuo. (1990).  ครอบคลุมพื้นที่ของแคว้นเก่าได้แก่ แคว้นชินาโนะ และแคว้นเอจิโงะ แม้ชื่อจะมาจากการรวมกันของสองแคว้นนี้ แต่ภูมิภาคชิงเอ็ตสึยังรวมถึงเกาะซาโดะ ซึ่งเคยเป็นส่วนหนึ่งของแคว้นซาโดะในอดีต ปัจจุบันพื้นที่นี้ตั้งอยู่ในจังหวัดนางาโนะและจังหวัดนีงาตะ

 การใช้ชื่อในภาคธุรกิจ 
ชื่อ "ชิงเอ็ตสึ" ถูกนำไปใช้ในชื่อของกลุ่มบริษัทเคมีข้ามชาติที่เกี่ยวข้องหลายแห่ง เช่น ชิง-เอ็ตสึ เคมิคอล (Shin-Etsu Chemical)Shin-Etsu Chemical, company's history; excerpt, "Shin-Etsu Chemical Co., Ltd. began with the coming together of Nagano Prefecture's (Shinano-area) water and Niigata Prefecture's (Echigo-area) limestone.... The company's 'Shin' comes from Shinano and 'Etsu' is taken from Echigo."

ทางรถไฟสายหลักชิงเอ็ตสึเป็นส่วนหนึ่งของกลุ่มบริษัทรถไฟญี่ปุ่น โดยให้บริการจากสถานีรถไฟชิโนโนอิในจังหวัดนางาโนะไปจนถึงสถานีรถไฟนีงาตะในจังหวัดนีงาตะJapan Railways, Shinetsu line; retrieved 2011-07-18

ใน ค.ศ. 1926 บริษัทไฟฟ้าชิงเอ็ตสึ (Shinetsu Electric Company) ได้ขยายกิจการไปสู่การผลิตปุ๋ยไนโตรเจนภายใต้ชื่อ ชินเอ็ตสึไนโตรเจนเฟอร์ติไลเซอร์ (Shin'etsu Nitrogenous Fertilizer)Molony, Barbara. (1990). 

 เศรษฐกิจ 
เศรษฐกิจของอนุภูมิภาคชิงเอ็ตสึมีขนาดใหญ่และหลากหลาย โดยเน้นที่การผลิตเครื่องเงิน อุปกรณ์อิเล็กทรอนิกส์ เทคโนโลยีสารสนเทศ เครื่องจักรความแม่นยำสูง เกษตรกรรมและผลิตภัณฑ์อาหาร รวมถึงการท่องเที่ยว ภูมิภาคนี้ยังเป็นแหล่งผลิตน้ำมันดิบอีกด้วย จนถึง ค.ศ. 1989 ชิงเอ็ตสึยังมีอุตสาหกรรมเหมืองแร่ที่คึกคัก โดยเฉพาะการทำเหมืองทองคำที่เกาะซาโดะ นครซันโจและนครสึบาเมะในจังหวัดนีงาตะ ซึ่งอยู่ในภูมิภาคชิงเอ็ตสึ ผลิตเครื่องเงินได้ถึงร้อยละ 90 ของทั้งประเทศญี่ปุ่น นอกจากนี้ทั้งสองเมืองยังเป็นผู้ผลิตกรรไกร มีดทำครัว และประแจเป็นอันดับสองของประเทศ รองจากโอซากะ

 ประชากร 
จากข้อมูลสำรวจสำมะโนประชากรของญี่ปุ่นสถิติประชากรจังหวัดนีงาตะ ค.ศ. 1995–2020สถิติประชากรชิงเอ็ตสึ ค.ศ. 1920–2000กรมสถิติญี่ปุ่น พบว่าประชากรในอนุภูมิภาคชิงเอ็ตสึมีจำนวนสูงสุดใน ค.ศ. 2000 และลดลงอย่างต่อเนื่องนับแต่นั้นเป็นต้นมา

 ดูเพิ่ม 
 โฮกูริกุ
 โคชิงเอ็ตสึ
 โทไก

 อ้างอิง 

 อ่านเพิ่ม 
 Hashimoto, Mitsuo. (1990). Geology of Japan. Dordrecht: Kluwer Academic Publishers.  ; OCLC 123220781

 แหล่งข้อมูลอื่น 
 เว็บไซต์บริษัท ชิง-เอ็ตสึ เคมิคอล

หมวดหมู่:ภาคชูบุ